SCUM Manifesto

SCUM Manifesto estas mempublikigita manifesto de la usona radikala feministo Valerie Solanas.;  Publikigita en 1967, ĝi argumentas, ke viroj ruinigis la mondon, kaj ke virinoj devas solvi tion. Por atingi tiun celon, ĝi sugestas la formadon de SCUM, organizaĵo dediĉita al renverso de la socio kaj nuligo de la maskla sekso. La SCUM Manifesto estis priskribita kiel satiro aŭ parodio, speciale pro ĝia paraleleco kun la teorio de virineco de Freud. Castro (1990), pp. 73–74  Woods, Chavisa (21a de Majo, 2019). "Hating Valerie Solanas (And Loving Violent Men)". Full Stop. Alirita la 25an de Februaro, 2020. 

La termino SCUM aperis sur la kovrilpaĝo de la unua eldono ĉe Olympia Press, kiel "S.C.U.M." kaj oni diris, ke ĝi signifas "Society for Cutting Up Men" (Societo Virtranĉiga). Solanas objekciis, insistante, ke ĝi ne estas akronimo, kvakam la disvastigita termino aperis en reklamaĵo de Village Voice kiun ŝi estis verkinta en 1967.

La SCUM Manifesto estis malmulte konata ĝis la klopodita murdatenco fare de Solanas kontraŭ Andy Warhol en 1968. Tiu okazaĵo altiris gravan publikan atenton al la SCUM Manifesto kaj al Solanas mem.

Enhavo
Solanas startas prezentante teorion pri la viro kiel "nekompleta virino", kiu estas genetike mankhava pro la Kromosomo Y. Laŭ Solanas, ĉi tiu genetika manko kaŭzas, ke la viro estas emocie limigita, egocentra, kaj nekapabla je mensa pasio aŭ vera interagado. Ŝi priskribas la viron kiel mankohava de empatio kaj nekapabla rilati al io ajn krom siaj propraj fizikaj sensacioj. 

La Manifesto daŭrigas argumentante, ke la viro pasigas sian vivon provante iĝi ino, kaj tiel superi sian malsuperecon. Li faras tion per "konstante serĉado, fratumado kun kaj provado travivi kaj kunfandiĝi kun la ino". Solanas malakceptas la teorion de Freud pri penis-envio, kaj argumentas, ke viroj havas "vulv-envion". Solanas poste akuzas virojn pri transformado de la mondo en "fekaĵaron" kaj prezentas longan liston de plendoj.

La kerno de la Manifesto konsistas je listo de kritikoj al la maskla sekso. Ili estas klasigitaj en la jenaj fakoj:
 Milito
 Afableco, Ĝentileco kaj "Digno"
 Mono, Geedzeco kaj Prostituado, Laboro kaj Preventado de Aŭtomatigita Socio
 Patreco kaj Mensmalsano (timo, malkuraĝo, timemo, humileco, sensekureco, pasiveco)
 Subpremado de Individueco, Animalismo (hejmeco kaj patrineco) kaj Funkciismo
 Evitado de Privateco
 Izoliĝo, Ĉirkaŭoj kaj Preventado de Komunuma Perforto
 Konformemo
 Aŭtoritato kaj Registaro
 Filozofio, Religio kaj Moraleco bazitaj sur Sekso
 Antaŭjuĝoj (rasaj, etnaj, religiaj ktp.)
 Konkurencemo, Prestiĝo, Statuso, Formala Edukado, Nescio kaj Sociaj kaj Ekonomiaj Klasoj
 Evitado de Konversacio
 Evitado de Amikeco kaj Amo
 "Granda Arto" kaj "Kulturo"
 Sekseco
 Enuo
 Sekreteco, Cenzuro, Subpremado de Scio, Ideoj, kaj Malkovroj
 Malfidemo
 Malbeleco
 Malamao kaj Perforto
 Malsano kaj Morto

Pro la supre menciitaj plendoj, la Manifesto konkludas, ke la elimino de la vira sekso estas morala imperativo. Ĝi argumentas, ke virinoj devas anstataŭigi la "monbazitan laborsistemon" per sistemo de kompleta aŭtomatigo, ĉar tio kondukos al la kolapso de la registaro kaj la perdo de la potenco de viroj super virinoj.

Por atingi ĉi tiujn celojn, la Manifesto proponas, ke revolucia avangardo de virinoj estu formita. Ĉi tiu avangardo estas nomata SCUM. La Manifesto argumentas, ke SCUM uzu sabotadon kaj rektan agadon anstataŭ civilan malobeon, ĉar civila malobeo utilas nur por fari malgrandajn ŝanĝojn al la socio. Por detrui la sistemon, perforta agado estas necesa: "Se SCUM iam marŝos, ĝi estos super la stulta, naŭziga vizaĝo de la Prezidanto; se SCUM iam atakos, ĝi estos en la mallumo kun ses-cola klingo."

La Manifesto finiĝas per priskribo de virin-dominata utopia estonteco kun, eventuale, neniuj viroj. Ne estus mono, kaj malsano kaj morto estus eliminitaj. Ĝi argumentas, ke viroj estas neraciaj por defendi la nunan sistemon kaj devus akcepti la neceson de sia detruo.

Referencoj

Bibliografio
 Castro, Ginette (1990). American Feminism: A Contemporary History. Traduko de Elizabeth Loverde-Bagwell. New York: New York University Press. ISBN 978-0-8147-1448-5. (tradukita el Radioscopie du féminisme américain (Paris, France: Presses de la Fondation Nationale des Sciences Politiques, 1984)
 Drake, Temple; Kerekes, David (2004). Headpress Guide to the Counterculture: A Sourcebook for Modern Readers. Manchester: Headpress. ISBN 978-1-900486-35-4.
 Fahs, Breanne (2014). Valerie Solanas. The Feminist Press. ISBN 978-1-55861-848-0.
 Jansen, Sharon L. (2011). "Hell Hath No Fury: Rage in Arcangela Tarabotti's Paternal Tyranny and Valerie Solanas's SCUM Manifesto". Reading Women's Worlds from Christine de Pizan to Doris Lessing. New York: Palgrave Macmillan. doi:10.1057/9780230118812_6. ISBN 978-0-230-11066-3.
 Penner, James (2011). Pinks, Pansies, and Punks: The Rhetoric of Masculinity in American Literary Culture. Bloomington, IN: Indiana University Press. ISBN 978-0-253-22251-0.
 Solanas, Valerie (1968). SCUM Manifesto. Olympia Press.

 Eksteraj ligiloj 


SCUM Manifesto ĉe Internet Archive

Kategorio:Libroj aperintaj en 1967
Kategorio:Anarki-feminismo
Kategorio:Radikala feminismo
Kategorio:Politikaj manifestoj
Kategorio:Eseoj